Pranešėjų apsauga

Lietuvos Respublikos pranešėjų apsaugos įstatymas (<https://e-seimas.lrs.lt/portal/legalAct/lt/TAD/3832a702d8ea11e782d4fd2c44cc67af?jfwid=-1deuyji1xl>) įtvirtina asmenų, pateikusių Informaciją apie pažeidimus įstaigoje, su kuria sieja darbo ar sutartiniai santykiai, apsaugos mechanizmą. Įstatymas taip pat nustato apie pažeidimus įstaigose pranešusių asmenų teises ir pareigas, teisinės apsaugos pagrindus ir formas, šių asmenų apsaugos, skatinimo ir pagalbos jiems priemones, siekiant sudaryti tinkamas galimybes pranešti apie teisės pažeidimus, keliančius grėsmę viešajam interesui arba jį pažeidžiančius, užtikrinti tokių pažeidimų prevenciją ir atskleidimą.

Informacija apie pažeidimus teikiama dėl:

* Pavojaus visuomenės saugumui ar sveikatai, asmens gyvybei ar sveikatai;
* Pavojaus aplinkai;
* Kliudymo ar neteisėto poveikio teisėsaugos institucijų atliekamiems tyrimams ar teismams vykdant teisingumą;
* Neteisėto veiklos finansavimo;
* Netesėto arba neskaidraus viešųjų lėšų ar turto naudojimo;
* Neteisėtu būdu įgyto turto;
* Padaryto pažeidimo padarinių slėpimo, trukdymo nustatyti padarinių mastą;
* Kitų pažeidimų.

Asmuo informaciją apie pažeidimus gali pateikti:

* Per vidinį Petro Kriaučiūno viešosios bibliotekos informacijos apie pažeidimus teikimo kanalą;
* Kompetentingai institucijai (prokuratūrai) tiesiogiai;
* Viešai.

Informacijos apie pažeidimus teikimo kanalu informaciją turi teisę pateikti asmuo, kurį su Petro Kriaučiūno viešąja biblioteka sieja ar siejo tarnybos ar darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.).

**Asmuo, teikiantis informaciją apie pažeidimą Petro Kriaučiūno viešojoje bibliotekoje, ją gali pateikti:**

* Tiesiogiai kompetentingam subjektui;
* Elektroniniu paštu info@marvb.lt;
* Palikdamas pranešimą Petro Kriaučiūno viešosios bibliotekos interneto svetainės [www.marvb.lt](http://www.marvb.lt) skyriuje ,,Korupcijos prevencija“ → „Pranešimai apie korupciją“;
* Palikdamas pranešimą Lietuvos respublikos prokuratūros svetainėje el. paštu praneseju.apsauga@prokuraturos.lt;

Teikiant pranešimą vidiniu kanalu – reikia užpildyti nustatytos formos pranešimą apie pažeidimą arba pranešti laisvos formos pranešimu, kuriame turi būti nurodyta:

* kas, kada, kokiu būdu ir kokį pažeidimą padarė, daro ar rengiasi padaryti ir pan.;
* sužinojimo apie pažeidimą datą ir aplinkybes;
* savo vardą, pavardę, asmens kodą, darbovietę, kitus kontaktinius duomenis;
* jei įmanoma, pateikia bet kokius turimus dokumentus, duomenis ar informaciją, atskleidžiančią galimo pažeidimo požymius

**Petro Kriaučiūno viešojoje bibliotekoje paskirtas kompetentingas subjektas** – personalo vadybininkė Monika Pileckaitė, priima informaciją apie galimai padarytą pažeidimą, informaciją vertina ir priima sprendimą.

Asmeniui, pateikusiam informaciją apie pažeidimą, bus taikomas konfidencialumas.

|  |  |
| --- | --- |
|  | Petro Kriaučiūno viešosios bibliotekos direktoriaus 2019 m. rugsėjo 6 d. įsakymo Nr. V – 29priedas |

 **(Pranešimo apie pažeidimą forma)**

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |
| --- |
| Asmens, pranešančio apie pažeidimą, duomenys |
| Vardas, pavardė |  |
| Asmens kodas |  |
| Darbovietė (su įstaiga siejantys ar sieję tarnybos, darbo ar sutartiniai santykiai) |  |
| Pareigos |  |
| Telefono Nr. (pastabos dėl susisiekimo) |  |
| Asmeninis el. paštas arba gyvenamosios vietos adresas |  |
| Informacija apie pažeidimą |
| 1. Apie kokį pažeidimą pranešate? Kokio pobūdžio tai pažeidimas?   |
| 1. Kas padarė šį pažeidimą? Kokie galėjo būti asmens motyvai darant pažeidimą?   |
| 2. Pažeidimo padarymo vieta, laikas.   |
| Duomenys apie pažeidimą padariusį asmenį ar asmenis |
| Vardas, pavardė |  |
| Darbovietė |  |
| Pareigos |  |
| 3. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie. |
| 4. Ar yra kitų pažeidimo liudininkų? Jei taip, pateikite jų kontaktinius duomenis. |
| Duomenys apie pažeidimo liudininką ar liudininkus |
| Vardas, pavardė |  |
| Pareigos |  |
| Darbovietė |  |
| Telefono Nr. |  |
| El. paštas |  |
| 5. Kada pažeidimas buvo padarytas ir kada apie jį sužinojote arba jį pastebėjote?    |
| 6. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. |
| 7. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.   |
| 8. Papildomos pastabos ir komentarai.   |
|  □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.  |
| Data | Parašas   |

\_\_\_\_\_\_\_\_\_